
ANUNCI

En compliment del decret d’Alcaldia número 1375 de data 8 de setembre de 2021, modificat pel DA 1524 de data 28 de setembre de 2021, s’obre la convocatòria de la concessió de subvencions a projectes de cooperació al desenvolupament i de sensibilització, presentats per organitzacions no governamentals, entitats i associacions sense afany de lucre de Molins de Rei per a l’exercici 2021, d’acord amb l’Ordenança reguladora de la concessió de subvencions de l’Ajuntament de Molins de Rei publicada íntegrament en el Bolletí Oficial de la província de Barcelona de 15 de febrer de 2018, i amb les Bases específiques reguladores per a la concessió de subvencions a projectes de cooperació al desenvolupament i de sensibilització presentat per organitzacions no governamentals, entitats i associacions sense afany de lucre de Molins de Rei, aprovades pel Ple en sessió ordinària celebrada el dia 22 de juliol de 2021, i publicades integrament en el Butlletí Oficial de la Província de Barcelona el 9 d’agost de 2021.

CONVOCATÒRIA DE LA CONCESSIÓ DE SUBVENCIONS A PROJECTES DE COOPERACIÓ AL DESENVOLUPAMENT I DE SENSIBILITZACIÓ, PRESENTATS PER ORGANITZACIONS NO GOVERNAMENTALS, ENTITATS I ASSOCIACIONS SENSE AFANY DE LUCRE DE MOLINS DE REI PER A L’EXERCICI 2021

1. Objecte de la subvenció
	
L’objecte d’aquesta convocatòria és la concessió d’ajuts a projectes de cooperació al desenvolupament i de sensibilització presentats per organitzacions no governamentals i entitats i/o associacions sense afany de lucre de Molins de Rei per a l’exercici 2021.

2. Bases reguladores i normativa d’aplicació 

Aquests ajuts es regeixen per l’Ordenança reguladora de la concessió de subvencions de l’Ajuntament de Molins de Rei, publicada íntegrament en el Butlletí Oficial de la província de Barcelona de 15 de febrer de 2018 (d’ara endavant, Ordenança) i per les Bases específiques per a la concessió d’aquesta subvenció, aprovades inicialment i, si escau, definitivament pel Ple en sessió ordinària celebrada el dia 22 de juliol de 2021, i publicades íntegrament en el Butlletí Oficial de la província de Barcelona de 9 d’agost de 2021, disponibles al nostra web: www.molinsderei.cat (d’ara endavant, Bases),

3. Import i disponibilitat pressupostària

	Aplicació pressupostària
	Concepte
	Import 2021 (€)

	3280/234004/48001
	Aport. i subvencions proj. presentats per les ONG
	43.000,00 €



4. Sol·licitants i activitats subvencionables

Poden sol·licitar subvencions les entitats i associacions amb seu social o delegació al terme municipal de Molins de Rei que compleixin les condicions establertes a l’article 9 de les bases. Les entitats beneficiàries estaran subjectes a les obligacions que es deriven de l’article 23 de les bases. 

Les activitats subvencionables estan indicades als articles 2 i ss. de les bases específiques, sota els criteris de valoració contemplats a l’article 18.

5. Presentació de la sol·licitud i termini

Les sol·licituds per concórrer, així com la resta d'annexos a la present convocatòria, es poden obtenir al web www.molinsderei.cat

Caldrà presentar dues còpies complertes de la sol·licitud amb tota la documentació al registre general de l’Ajuntament de Molins de Rei, a l’Oficina d’Atenció Ciutadana (carrer Rubió i Ors, 2-4), a partir de l’endemà de la publicació d’aquesta convocatòria en el Butlletí Oficial de la Província de Barcelona i, com a màxim, fins el dia 29 d’octubre de 2021.

L’horari de presentació és de dilluns a dijous, de 8:30 a 19:00 hores, durant el mes d’agost. A partir de l’1 de setembre de 2021, l’horari és de dilluns a dijous, de 8:30 a 19:00 hores i divendres de 8:30 a 14:00 hores.

La documentació a presentar en la convocatòria de 2021 és la que s’especifica a l’art. 12 de les bases.

6. Criteris d’atorgament i valoració de sol·licituds

Els criteris que es seguiran per a la resolució de les sol·licituds són els que figuren a l’art. 18 de les Bases. 

Els comprovants de despesa presentats com a justificants de la subvenció no podran ser anteriors a l’1 de gener de 2021.

7. Forma de pagament 

L’entitat col·laboradora serà l’encarregada d’efectuar el pagament de l’import de les subvencions a les entitats beneficiàries. Aquest pagament serà del 95% a l’inici del projecte i del 5% un cop presentada, revisada i acceptada justificació del mateix.

8. Règim de justificació 

El que figura a l’art. 25 de les Bases. 

9. Òrgan instructor i comissió qualificadora 

Des del Negociat de Programes Específics es farà la instrucció del procediment de conformitat amb els articles 13 i següents de les bases.

La Comissió qualificadora estarà formada per el/la Regidor/a de Cooperació, Solidaritat, Pau i Drets Humans de l’Ajuntament de Molins de Rei que actuarà com a president/a, un representant de l’entitat col·laboradora nomenada per l’Ajuntament i el Cap del Negociat de Programes Específics i que actuaran com a vocals i actuarà com a  secretaria de la Comissió a la Cap del Negociat de l’Oficina Administrativa de l’ASP.

10. Resolució 

L’òrgan resolutori és l’alcalde. La resolució i notificació de l’acord es farà conforme a l’article 16 de les bases.

